আগামী নির্বাচনে বিএনপিকে ক্ষমতায় আসতে দেয়া যাবে না। কারণ এ দল মহাপাপীর দল, খুনির দল। বঙ্গবন্ধুকে হত্যার পর জিয়াউর রহমান যেমন ক্যু ঠেকানোর নামে শত শত আর্মি অফিসার হত্যা করেছে, কর্নেল তাহেরের মতো একজন পঙ্গু মুক্তিযোদ্ধাকে ক্যামেরা ট্রায়ালের মাধ্যমে হত্যা করেছে। সে পথে খালেদা জিয়াও হত্যার রাজনীতি কায়েম করেছেন। গ্রেনেড হামলা করে তিনি আইভিসহ ২৩ জনকে হত্যা করেছেন। শেখ হাসিনাকে হত্যার চেষ্টা করেছেন। মঙ্গলবার চট্টগ্রাম বন্দরের বে-টার্মিনাল প্রকল্পের চেক হস্তান্তর অনুষ্ঠানে প্রধান অতিথির বক্তব্যে নৌমন্ত্রী শাজাহান খান এসব কথা বলেন।